బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
భారీ న‌ష్టాల‌ను న‌మోదు చేసిన స్టేట్ బ్యాంక్
దేశంలోనే అతిపెద్ద బ్యాంకు స్టేట్ బ్యాంక్ ఆఫ్ ఇండియా(ఎస్బీఐ) గ‌త ఆర్థిక సంవ‌త్స‌రం నాలుగో త్రైమాసికంలో మ‌రింత ఎక్కువ న‌ష్టాల‌ను చ‌విచూసింది
Samayam Telugu | Updated:
May 22, 2018, 04:27PM IST
భారీ న‌ష్టాల‌ను న‌మోదు చేసిన స్టేట్ బ్యాంక్
దేశంలోనే అతిపెద్ద బ్యాంకు స్టేట్ బ్యాంక్ ఆఫ్ ఇండియా(ఎస్బీఐ) గ‌త ఆర్థిక సంవ‌త్స‌రం నాలుగో త్రైమాసికంలో మ‌రింత ఎక్కువ న‌ష్టాల‌ను చ‌విచూసింది. జ‌న‌వ‌రి-మార్చి త్రైమాసికంలో రూ.7718 కోట్ల నిక‌ర న‌ష్టాన్ని న‌మోదు చేసింది. అధికంగా నిర‌ర్ధ‌క ఆస్తులు ఉండ‌ట‌మే ఇందుకు కార‌ణం. అంత‌కు ముందు సంవ‌త్స‌రం అదే త్రైమాసికంలో ఈ బ్యాంకు రూ.2814.82 కోట్ల నిక‌ర లాభం సాధించింది. అయితే ఈ ఆర్థిక సంవ‌త్స‌రం మ‌రింత సొమ్మును మొండి బ‌కాయిల‌పై కేటాయింపులు జ‌రపాల్సి ఉన్న త‌రుణంలో ఈ విధ‌మైన ఫ‌లితాలు బ్యాంకింగ్ రంగాన్ని నిరాశ‌ప‌రుస్తున్నాయి.
స్టేట్ బ్యాంక్
నిక‌ర వ‌డ్డీ ఆదాయం 10.5శాతం పెరిగి 18,070.72 కోట్ల నుంచి రూ. 19,974 కోట్ల‌కు చేరింది. ఇత‌ర ఆదాయం 21 శాతం వృద్ధితో రూ. 10,327.50 కోట్ల నుంచి రూ.12,494.78 కోట్ల‌కు పెరిగింది. కేటాయింపులు గ‌తేడాది ఇదే త్రైమాసికంతో పోలిస్తే 139.32 శాతం, గ‌త త్రైమాసికంతో పోలిస్తే 48.8 శాతం పెరిగాయి. స్థూల నిర‌ర్ధ‌క ఆస్తులు గ‌తేడాదితో పోలిస్తే 99% పెరిగి రూ.1.12 ల‌క్ష‌ల కోట్ల నుంచి రూ.2.23 ల‌క్ష‌ల కోట్ల‌కు చేరాయి. ఎస్బీఐ మొత్తం రుణాల్లో స్థూల ఎన్పీఏలు 10.91 శాతానికి పెరిగాయి. డిసెంబ‌రు త్రైమాసికంలో ఇవి 10.35% , గ‌తేడాది మార్చి త్రైమాసికంలో 6.90శాతంగా ఉన్నాయి. నిక‌ర నిర‌ర్ధ‌క ఆస్తులు 5.73%గా న‌మోద‌య్యాయి. డిసెంబ‌రు త్రైమాసికంలో 5.61శాతం,గ‌తేడాది 3.71శాతంగా ఉన్నాయి.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.